
ALKUSANAT


Rakas lukijani,


Tervetuloa sarjan viimeiseen teokseen. Tämä nuorisosarja on saanut alkunsa kauan sitten ollessani ikäisesi heppaharrastaja sekä haaveista mitä siihen liittyi. Nyt olemme yhdessä vihdoin kirjoittaneet päätösteoksen, joka sulkee tarinan ympyrän. Kiitos, ystäväni, kun olet seurannut tätä matkaa kanssani. Olet ollut osana Lauran elä-mää ja hänen kasvuaan nuoreksi aikuiseksi. Ilman tukeasi tämä sarja ei olisi koskaan toteutunut.


Kertomus, jonka olet juuri avaamassa, on täysin fiktiivinen, mutta toivon sen herättävän tunteita ja ajatuksia, jotka resonoivat myös todellisuudessamme. Laura on kohdannut monia haasteita ja ilon hetkiä, ja nyt hän astuu elämänsä tärkeimpään vaiheeseen. Tämä teos on kannustuksena kaikille nuorille, jotka etsivät omaa tietään ja unelmiaan sekä kunnianosoitus hevosille, poneille, jotka toteuttavat jokaisen toiveemme ja pyyntömme, hevosharrastuksen toivottavasti väkivallattomassa maailmassa.


Toivon, että nautit tästä teoksesta yhtä paljon kuin minä nautin sen kirjoittamisesta. Anna Lauran tarinan viedä sinut mukanaan, ja muista, että jokainen matka on arvokas – myös ne, jotka päättyvät.


Lämpimin terveisin


Seija Irmeli Kaisto










PÄÄOSISSA HENKILÖT




	 Laura ja Erik Andersen, aviopari, molemmat ovat eläinlääkäreitä


	 Lauran vanhemmat Maarit ja Magnus Andersen, Tanskan Knab Champ tallien omistajat


	 Antti Kuusi, Erikin isä, eläinlääkäri. Antilla on takanaan kansainvälinen kouluratsastusura.


	 Anne Niittykumpu-Bianchi ja Lauro Bianchi, aviopari. Anne on Lauran lapsuuden ystävä, olympiamitalisti, eläinlääkäri. Lauro italialainen ratsuttaja ja olympiavoittaja


	 Riikka Thomason – Sihvonen, Lauran lapsuudenystävä ja olympiamitalisti. Naimisissa Joonas Sihvosen, Nato upseerin kanssa. Heillä on kaksoset.


	 Riikan vanhemmat ovat Marjo ja merikapteeni Thomas Thomason.


	 Stella Sihvonen-Hoen ja Aad Hoen, aviopari. Stella on Joonaksen sisko ja Aad ratsuttaja Hollannista.


	 Suvi Andersen ja Lucas Andersen-Rotte ovat aviopari. Suvi on aiemmin ollut Lauran suojatti ratsastuksen saralla ja menestynyt poniratsastaja


	 Leena Lehtonen, Suvin äiti, joka on tunnettu vaatesuunnittelija


	 Kauko ja Hellä Vanhatalo, jotka toimivat Lauran tallin johdossa


	 Line Andersen, eläinlääkäri, hevosterapeutti ja Lucaksen äiti KC-tallilla


	 Tallimiehet Roger ja Bert Bond, aviopari


	 Satu ja Sami Korpela, sisarukset. Satu on eläinlääkäri


	 Raimo Haapasalo, tehtaan johtaja


	 Petri Nousiainen













PÄÄOSISSA HEVOSET, PONIT JA KOIRAT


IÄKKÄÄT PONIT:


Helmin Musta, Lauran poni ♂


De Pinte Hercules, ♂


Knab Champ Rosco ♂


Shining Moon ♀


Summercove Jambo ♂


IÄKKÄÄT RATSUT:


Helmin Bohater ♂


NUORET PONIT:


Friesland Donate ja Beata, knabstrubber ponit ♀


Helmin Mustikka ♀ ja Mustaponi ♂


Helmin Arratar ♀ + paljon muita, jotka eivät mahtuneet tähän


HEVOSKASVATUS:


Knab Champ Sissel (olympiamitalisti) ♀


Knab Champ Prinsess (olympiakultaa) ♀


Knab Champ Dylan (olympian joukkue kultaa) ♂


Knab Champ Lordi (olympialaisten kenttäratsastuksen kultaa) ♂


Sweebroek Jamaal, arabiori ♂


Aminah Arabian Knight, arabitamma ♀


Knab Champ Serena ♀


Faisal Abdul-Latif ♂, arabiori + paljon muita, jotka eivät mahtuneet tähän


KOIRAT


Meri ♀, Sea ♀ ja Musti ♂

LUKU 1


KOTIINPALUU


Vanha postilaatikko kotitalollani oli yhä paikoillaan mutta maalattuna. Siinä luki Maarit ja Laura Andersen. Äitini oli jäänyt Tanskaan isäni luokse eikä enää palaisi Suomeen. Poistin tekstin ja ruuvasin paikoilleen uuden kyltin, jossa luki Laura ja Erik Andersen. Erik oli halunnut ottaa sukumme nimen ja olin siitä onnellinen.


Kotitalomme oli mitä kauneimmassa kunnossa, pitkällisen remontin jälkeen. Onneksi puuhella, leivinuunit ja vanhat ikkunat oli vain korjattu, lautalattiat hiottu ja vahattu. Koskettelin vanhoja huonekaluja, pirtin pöytää ja tuoleja. Meri koirani seurasi minua uskollisesti ja takanaan tassutteli sen tytär, Sea.


Monta kaunista muistoa tulvi mieleeni. ”Tässä söimme pizzaa iltaisin”, muistelin. ”Uunissa teimme jouluruoat ja Leenan hapanjuurileivät. Iltateet joimme takan ääressä, peitot yllä ja harmittelimme taloon puhaltavaa viimaa."


Kävin kurkistamassa omaan huoneeseeni. Ihanat vanhat hevostapetit olivat paikoillaan, tosin restauroitu ja korjattu. Pönttöuuniin oli lisätty sähkövastukset mutta se vielä toimi myös puilla. Peilipöytäni oli paikoillaan, samoin kirjoituspöytäni ja vanha sänkyni. Patjat oli uusittu ja päätin nukkua ensimmäisen yöni siellä. Avasin kaapin oven ja purskahdin nauruun. ”Ihanaa tavata, te vanhat keppihevoset.” Otin pikaisen ratsastuksen tuvassa ja Meri sekä Sea riehaantuivat iloon. ”Nyt olemme kotona”, kerroin niille ja ne haukkuivat riemusta.


Äitini huone oli myös remontoitu sekä kaksi vierashuonettamme. Nousin ullakolle. ”Voi miten kaunis soppi tänne on tehty”, mietin. Vanhat pyöreät ikkunat oli entisöity ja lasit vaihdettu lämpölaseihin, ullakolla oli aivan oma asuntonsa, keittiö, kylpyhuone, makuuhuone ja kaunis oleskelutila, jossa oli ihastuttava varaava takka.


Ullakolle pääsi nyt myös omin portain ja omalla sisäänkäynnillä, jotka oli rakennettu talon toiseen päätyyn.


Portailta kuului kolinaa ja koirat ryntäsivät haukkuen ja vinkuen vastaan. Riikka astui sisään. ”Rakas ystäväni, tervetuloa kotiin.” Halasimme pitkään ja hän nauroi keppareille. ”Taisin yllättää sinut lempipuuhassamme.” Riikka kertoi kaksosten uutiset. ”Laura Leena ja Joonas Erik saavat juuri hampaita ja he jäivät Marjon ja Joonaksen huostaan, voin olla yön täällä, ihana vapaapäivä.” Olin ikävöinyt Erikin ja minun kummilapsiamme. Kerroin Erikin tulevan vasta viikon kuluttua. ”Hän lennättää loput ratsumme tänne ja siinä samassa matkassa tulee myös Sissel.”


Lähdimme yhdessä katsomaan tallini kuntoa. ”Hyvä luoja, miten tämä on näin hieno”, kysyin. Riikka kertoi Kauko Vanhatalon teettäneen talliin täyden remontin. ”Koska ponit tulevat”, hän tiedusteli. Vilkaisin kelloa. ”Kuljetus pitäisi olla kolmen tunnin kuluttua täällä.” Riikka tarttui toimeen ja ryhdyimme levittämään kauhakuormaajalla pestyyn talliin kutterit, oljet ja laitoimme heinät sekä appeet valmiiksi. Onneksi kevät oli jo pitkällä ja saisimme ponit kotilaitumelle seuraavana päivänä.

”Näköjään Kauko on korjauttanut myös laitumen aidan, ja laajentanut sitä.” Riikka naureskeli: ”Odotas kun näet mitä täällä on tehty, mutta tänään olemme vain me kaksin ja otamme vastaan ponit, sitten syömme Marjon kuuluisaa lasagnea.” Hän otti esiin isokokoisen keraamisen vuoan. ”Laitetaan tämä jääkaappiin ja sitten uuniin myöhemmin.” Hetken kuluttua kuljetusauto ajoi pihaan. ”Onko joku täällä poneja vailla”, kysyi kuljettaja. ”Olivat kyllä helpoimmat kuljetettavat ikinä.”


Musta hörähteli jo kärsimättömänä ja Meri ryntäsi Mustaa vastaan. Otin Mustan ulos ja päästin sen pihaan vapaana. ”Musta ei karkaa koskaan.” Riikka tervehti Herkulesta, jonka päästin vapaaksi. Stellan Morganin ja Erikin Jambon niin ikään. Hetken ponimme juoksivat pihalla matkan rasitukset pois ja jouduin hieman komentamaan Sea koiraani, se oli vielä vähän liian pentumainen. Emänsä Meri tuli laittamaan sen ruotuun. ”Meri on kyllä taitava opettaja”, nauroi Riikka.


Shetlannin ponini Moon jo hörähteli laitumella. Päästin ponit yhteen ja Moon tammana kertasi, miten meillä käyttäydytään. Se juoksi laukkaavien ruunien eteen ja pysäytti lauman, pukitteli muutaman kerran.


Hyvin pian lauma ryhtyi hamuamaan tuoretta ruohoa laitumelta. ”Stella tuo nuoret varsamme mukanaan ylihuomenna, yhdessä Annen kanssa.” Seurasimme ponejamme hetken, avasimme tallin ovet ja jokainen muisti oman karsinansa. Meri jäi nukkumaan Mustan viereen, jonne tarjosin sille iltaruoan, Sea tuli kanssamme sisälle. ”Uskollinen sielu tuo koira”, kertoi Riikka. Pääsimme lasagnen kimppuun, istuimme illan tutussa keittiössämme.


”Tervetuloa Suomeen”, kuului ovelta. Suvi ja Leena olivat tulleet vieraisille. Kutsuimme heidät syömään, Leena oli tuonut hapanjuurileipää mutta Suvi ei malttanut ruokailla. ”Sopiiko että käyn harjaamassa poneja tallissa ja tervehtimässä.” Totta kai se meille sopi. Ihana Suvi, joka rakasti poneja yli kaiken. Hän vielä pyysi minua tekemään ultran Moonille. ”Sieltä on tulossa varmasti kaksoset.” Sovimme seuraavaksi päiväksi tutkimuksen. Lopuksi hän halasi minua kuiskaten: ”Rakastan sinua Laura”, poistuen talliin, en ehtinyt edes kysyä hänen voinnistaan. ”Suvi on lähes terve”, kertoi Leena. ”Leikkaus onnistui ja hän voi jatkaa ratsastusta, kunhan ei enää olympialaisiin pyri.”

LUKU 2


KATSELMUS


Lauran tallin toiminnanjohtaja, Kauko Vanhatalo saapasteli aamulla sisälle. ”Sopiiko katselmus tilan asioissa”, hän tiedusteli. Riikka joutui palaamaan kotiin. ”Kaksoset jo ikävöi ja Joonas lähtee päivällä takaisin kaupunkiin Naton päämajaan.”


Kauko otti mönkijän ja minä samoin. ”Tila on laajentunut niin paljon, ettemme päivässä ehdi sitä jaloin tarkastella.” Kauko ehdotti meidän ajavan aluksi Helmin tallille. ”Sopiiko että käymme Annen äidin Helmin haudalla ensin, veisin sinne kukkia.” Ajoimme isolle kivelle, jonka juurelle oli haudattu Helmin tuhkat. Kauko kertoi:” Hellä vaimoni on pitänyt tästä hyvää huolta.” Haudan ympäristö kukki valkoja sinivuokoin. ”Kaunista ja kiitos Hellälle.” Jätin kukat haudalle ja jatkoimme Helmin tallille, jossa oli eläinlääkärimme ja tallimestarimme, Suvin Korpelan ja veljensä Samin ohjaamana ratsastustunti meneillään. He huiskuttivat tervehdyksensä mutta jatkoivat tuntia. Hevoset olivat hyväkuntoisia ja ratsastajat taitavia. ”Käydään nopeasti Helmin talossa, tämäkin on remontoitu ja täällä asuvat Suvi ja Sami.” Talo oli entisöity kokonaan ja päätyyn rakennettu uusi rivitaloasuntola 15 asukkaalle. ”Asuntolassa asuvat työntekijämme ja harjoittelijamme”, kertoi Kauko.


Myös Helmin talli oli korjattu ja laajennettu. ”Tallissa on ratsuille kaikki mukavuudet ja täällä asuu nyt 30 Helmin tallin tuntihevosta.” Ihastelin niiden isoa laidunta ja siistiä tallia. ”Tallin siisteydestä vastaa Raimo Haapasalo, joka on meidän pitkäaikainen työntekijämme ja tämän tallin tallimestari, tunnetkin hänet koska itse hänet palkkasit.” Kauko kertoi Raimon valmistuneen insinööriksi ja lopettavan tilallamme pian. ”Hän sai pestin kaupungin kanarehutehtaan johtajana ja päätimme antaa hänelle reilun bonuksen työstään täällä. ”


Ajoimme seuraavana Marjon B&B tilalle. ”Marjon aamiaismajoitus on saanut lisäsiiven, tänne majoittuu nyt kerrallaan 50 henkilöä ja vierastallit on myös laajennettu 20 ratsulle.” Marjo tuli vastaan. ”Tervetuloa takaisin”, hän halasi minua. ”Tule katsomaan meidän uusia tilojamme ja tapaamaan työntekijöitämme.”


”Käydään seuraavana katsomassa uusi maastojuoksutus polkumme.” Tilalle oli rakennettu 3 kilometrin pituinen aidattu metsäinen polku, joka kumpuili ylös ja alas. ”Lähtö ja paluu ovat Marjon vierastalleille, rakensimme tämän samaan tapaan, kun teillä oli Tanskassa.”


Ajoimme järvitilallemme. ”Tänne on rakennettu kolme uutta mökkiä, kaikilla on omat rannat ja mökeissä on sähkön lisäksi aurinkopaneelit. Jokaisessa mökissä on pieni kolmen-neljän hevosen talli ja yksityiset aidatut laitumet”, esitelmöi Kauko. ”Maastopolku kiertää noin viiden kilometrin lenkin, järven ympäri ja tämä on eräs parhaiten tuottava investointimme.” Kauko esitteli myös jokaiseen mökkiin kuuluvat reet. ”Talvisin kun järvi jäätyy, nämä ovat todella suosittuja, meillä on talvikaudet myyty seuraavaksi kolmeksi vuodeksi, mutta kesät on nyt jätetty varaamatta, mikäli haluat tänne jotakin omaa toimintaa järjestää.”


Kauko tiedusteli: ”Käydäänkö nyt tutustumaan hevoskasvattamoon, se alkaa olla valmis ja siellä on sinulle myös iso yllätys.” Ajoimme minulle tuntemattomalle tilalle. ”Tämä maatila on hankintamme pari vuotta sitten, purimme vanhat rakennukset, puhdistimme laitumet ja rakensimme talot.” Näin 4 hirsitaloa, jokaisessa oli oma pientallinsa ja laidun. ”Asun Hellän kanssa tuossa pienessä punaisessa talossa ja Riikka Joonaksen kanssa tuossa suuremmassa.”


Ajoimme eteenpäin. ”Ei voi olla totta”, hämmästyin. Keskellä valtavia tiluksia ja laitumia oli iso vanhanaikaista kartanoa muistuttava talo ja tallit. ”Käydään katsomassa sisällä”, kertoi Kauko. ”Talossa on asuintilaa 2500 neliötä, aurinkopaneelit, pönttöuunit, puuhella ja vesikiertoinen lämminvesi-järjestelmä. Piirustukset saimme kopioida Magnuksen kartanosta mutta oma suunnittelijamme teki muutoksia, jotka sopivat paremmin suomalaiseen maisemaan.” Kauko kertoi osan rakennuskuluista Magnuksen maksaneen. Talo oli vielä sisustamaton mutta upeasti rakennettu, suomalaisesta hirrestä. ”Pitää todellakin miettiä miten tämä sisustetaan”, kerroin. ”Ja kuka täällä asuu.”


Halusin nähdä tallit. ”Tämä on nyt se hevoskasvattamo”, esitteli Kauko. ”Sisätalleihin mahtuu 60 ratsua, huomaa isot karsinat. Nykyaikainen lämmitys, vesiautomaatit, ruokintarobotti ja tietokonejärjestelmä, joka laskee ravintoarvot. Kamera- ja kulunvalvonta järjestelmät ovat vielä kesken.” Kauko esitteli laitumet: ”Varsoille ja emille on omat laitumensa ja täältä pääsee helposti myös maastojuoksutus-polullemme. Ihastelin silmänkantamattomiin ylettyvää laidunta ja järkeviä väliaitoja sekä portteja.


”Eikä tämä vielä lopu tähän”, kertoi Kauko. ”Hellä Lauran eläinavun johtajana päätti investoida vanhojen hevosten eläkekotiin.” Ajoimme mönkijöillämme aivan syrjäiseen osaan tiluksiamme. Siellä oli juuri valmistunut punainen pirtti, täysin mukavuuksin sekä pihatto ja tallirakennus. ”Tänne olisi tarkoitus siirtää Lauran tallin iäkkäät tuntihevoset eläkepäiviä viettämään.” Kävelin talliin, siellä oli lämmitykset ja varustelu jo valmiina. ”Saimme sponsoreilta Tanskasta hurjan määrän lämpöloimia talveksi ja Magnus varusti eläkehevosten rehuvaraston.” Muutama rakennusmies oli vielä töissä, aitoja tehden. ”Laidun on viljelty timoteillä ja vähäsokerisella heinällä.”


”Ajetaanko takaisin ja lähdetään autolla eteenpäin, käydään vaikka lounaalla ensin”, ehdotti Kauko. ”Vielä on katsottavana 4 eläinlääkäriklinikkaamme, kaikki tarvikekauppamme ja Leenan ompelimo sekä Lauran eläinapu klinikka.”


Lounastimme pikaisesti ja jatkoimme kylälle. ”Laura tervetuloa kotiin”, tervehti Leena. Olin aivan järkyttynyt. ”Montako työntekijää täällä on”, kysyin. Leena kertoi työllistävänsä kylän kaikki ompelutaitoiset. ”Meidän ompelijoitamme on 35 ja emme pysty täyttämään kaikkia tilauksia.” Kerroin Leenalle, että tähän pitää tulla muutos. Tilat olivat pienet ja Kauko ehdotti niiden laajennusta ja harjoitteluohjelman käynnistämistä osana palkkausta. ”Sitä toivoinkin, nämä meidän tuotteemme ovat todella suosittuja ja ostamme Magnuksen yhteistyökumppanilta kaikki laadukkaat kankaat”, kertoi Leena.


Ajoimme kylän ja kaupunkien eläintarvikekauppoihimme. Satu kauppojemme johtajana oli vastassa. ”Miten jo tänne ehdit”, ihmettelin. Kaupat olivat täynnä asiakkaita. ”Teen osan päivästä eläinlääkärin töitä Antin klinikalla, osan Helmin tallilla ja Sami tuuraa minua täällä.” Hän näytti sähköautoaan. ”Kauko hommasi tuollaisen,


tällä matkat sujuvat hyvin.” Sadulla oli hyvä ehdotus. ”Oletko harkinnut oman rehupellettitehtaan avaamista. Vähäsokerinen rehu pilaantuu nopeasti mutta jos sen saisi pelleteiksi, se todellakin myisi.” Kiitin Satua. ”Pidetään pikaisesti kokous ja tulet sinne mukaan. Voisitko Kaukon kanssa tehdä arvion pellettien myynnistä?”


Saavuimme Lauran eläinapu klinikalle. ”Täällä hoidetaan veloituksetta kaikkia eläimiä ja meillä on myös paikat huostaanotetuille eläimille, kuten sen aikoinaan perustit.” Työntekijät tulivat vastaan. ”Me tarvitsemme tilaa vuohille, aaseille ja lampaille. Niitä olisi paljon tulossa, mutta tilat eivät riitä.” Kerroin heille hoitavani asian, en kyllä tiennyt miten. Niin paljon olisi apua tarvitsevia. ”Kissat, koirat, kanit, kanat, marsut pystymme hoitamaan”, he kertoivat. Kävelimme ympäri eläinavun tiloja. Eläinlääkäri, jota en tuntenut, tervehti minua ja juuri teki leikkausta kissalle. Kauko kertoi hänen olevan Sadun kollega, Helena Suomela. ”Helena tuli tänne aluksi harjoittelemaan ja valmistuessaan siirtyi meille kokopäiväiseksi eläinlääkäriksi.”


Kissala oli siisti ja siellä juuri työntekijä, joka esittäytyi Nooraksi, silitteli kissoja. ”Täällä on villikissa poikue, ja yritän kesyttää niitä, emä valitettavasti menehtyi.”


Kanilassa oli täysi meno päällä. ”Hienot tilat kaneille”, kerroin. Niille oli rakennettu pehkujen alle putket, joissa ne viettivät osan aikaansa. Muutama marsu oli hoitajien sylissä. ”Nämä olivat eläinsuojelun huostaanottamia ja huonossa kunnossa, mutta nyt kaikki on hyvin.” Siirryimme kanalaan. ”Saimme parven tuotantokanalasta ja nyt ne ovat kasvattaneet sulat takaisin. Viemme viikon kuluttua ne yhteistyö-kanalaamme, jota avustatte, varmasti tunnetkin Riinan ja Mian.” Kerroin tuntevani ja olin iloinen kuullessani tilan voivan hyvin.


Ulkona tarhassa haukkui yksinäinen musta saksanpaimenkoirauros. Hoitaja varotti: ”Koiraa ei voi lähestyä, olemme suorittaneet kastroinnin mutta se on äärimmäisen vaarallinen. Otimme Mustin huostaan, kun omistajansa muutti palvelutaloon, koira asui rouvan aasitilalla. Aasit saimme Mian ja Riian laitumille, mutta koiraa emme ole pystyneet kuntouttamaan. Se vihaa meitä kaikkia ja puree jos sitä lähestyy. Jo ruokinta on vaikeaa ja saamme sen sisälle yöksi vaivoin.” Hoitaja kertoi olevansa eläinkouluttaja, jolla oli pitkä kokemus näiden vaikeiden tapauksien kanssa. ”Olen yrittänyt kaikkeni, mutta en saa mitään tuloksia.” Kerroin arvostavani


hänen työtään ja lupasin tulla seuraavana päivänä apuun. ”Tämä koira ei jää ilman apua, minulla voisi olla jokin kikka vielä tähän.”


Kerroin Kaukolle, että nyt saa kierros riittää. ”Olet tehnyt uskomatonta työtä ja en tiedä miten voisin sinulle tämän korvata ikinä.” Kauko naurahti. ”Tunnen sinut niin hyvin, että tiedän, mikä on seuraava projektisi.” Ajoimme talolleni ja joimme iltateet, jotka Hellä oli käynyt meille tekemässä. ”Kävin Mustia tapaamassa mutta en saanut siihen kontaktia, se peloissaan vain tärisi ja pakitti tarhan takaseinään”, mainitsi Hellä. ”En halunnut pelottaa sitä enempää.” Lupasin hoitaa asian. Istumme iltaa pitkään, Hellä ja Kauko kertoivat tilan asioista ja olivat hyvin viihtyneet uudessa talossaan.

